Cuatro Hoben Arubiano a Disparce Riba Lama 


Dia 12 di juli proximo ta net 62 aña pasá cu cuatro hoben Arubiano di apenas 16 aña di 
edad ta disparce den un boto di pisca di 20 pia cu e nomber “Union”. E hobennan aki, 
Srs. Francisco Erasmus, Lezinio Henriquez, Everaldo Croes y Jose Winterdaal, tur di 
Santa Cruz, dia 12 di juli 1953, a coy un boto na Palm Beach sin permiso, ta ser bisá, 
banda di mei anochi y sali bay pa lama cu un destino desconoci. Ora nan no a bolbe e 
siguiente dia, alarma a ser bati. 


Un buskeda extenso riba lama a inicia Tres avion di Aruba Flying Club, pilotea pa 
empleadonan di Lago, Srs. John Sherman, Alex Shaw y Paul Gordijn a busca den 
vecindario di Monki y te dilanti di costa di Colombia. Tambe tur flota di Lago su 
tankeronan y otro barconan a ser spierta pa e departamento di Marina di Lago. 
Desafortunadamente, e buskedanan aki no a duna resultado. (E storia aki ta aparece den 
Aruba Esso News di 31 di juli 1953.) Si tin cualkier persona cu tin mas detayes, por 
fabor laga mi sa....dufikock(Wgmail.com.) Danki. 


Dia 12 di januari 2015 — Alexandra Tromp (amiga riba Facebook) a bisa mi cu un di nan, 
Everaldo Croes ta omo di dje, ruman di su mama. Everaldo tabatin 17 aña di edad. 


Everaldo Croes: 


Aki ta sigui un entrevista haci pa Alexandra Tromp, sobrina di 
Everaldo a tene cu e ruman di Everaldo Croes, Sra. Fabia: 


Everaldo Croes a nace na Aruba dia 23 di januari 1937, yiu di 
Paulus Croes y Leoncita Luidens. Paulus a nace na Aruba dia 
13 di augustus 1914 y a muri na Aruba dia 21 di December 
1986. Leoncita a nace na Aruba dia 13 di januari 1915 y a 
muri na Aruba dia 19 di april 1989. Nan tabatin 12 yiu. 


Everaldo tabata un persona cu tabata practica bodybuilding y 
core bicicleta y a gana hopi copa. Bou un palo di kwihi, pabou 
di cas, e y varios mucha homber di San Nicolas, Savaneta y 
Noord tabata bin cu bicicleta pa bin train cu Everaldo. Ora e bay competi, e tabata gana 
copa. 





Everaldo tabata un persona cu hopi exigencia, e tabata bisti mocasin y paña di bon marca 
pasobra De Veer, unda e tabata traha tabata pag'e bon. E tabata tuma su diet y no tabata 
come tur sorto di cuminda pasobra e tabata mantene su curpa den bon condicion. E 
tabata bebe hop lechi y ovaltine cayente. 


E tabata biba cerca su mama. E tabatin e custumber di bay misa riba Diadomingo. Un 
dia e mama a lanta y no a encontra cune. Everaldo a lanta marduga y bay cerca famianan 


¿de 


Gonzalez cu tin tres ruman homber, esta Figerio, Orlando y Landivo. E famia aki ta laba 
auto pa gana un cachicachi. E mama tabatin un mal soño marduga unda el a perde 
Everaldo y cu e yiu ey no ta di dje mas. E mama a bay den su kamber y a haya straño cu 
8”or ainda e yiu no a yega manera custumber, despues di misa di marduga. Asina ora a 
keda core, 9or, 10”or y e tempo ey no tabatin telefon cellular, ta polis tabatin. E tata a 
bay cerca e famia Gonzalez pa puntra si nan por a mira e yiu. Pa 12”or di merdia e tata a 
bay Warda di Polis. Ora el a yega warda di polis, el a topa cu tres tata cu e mesun storia. 
Nan tambe a lanta mainta y no a encontra nan yiunan. E polisnan a haya hopi straño. 
Despues a yega un famia Heyden pa reporta cu nan a perde un boto di 20 pia. 
Sospechoso ta cu nan a pensa cu ta e hobennan aki a bay cu e boto, pero te dia di awe no 
tin prueba cu ta nan a bay cu e boto. Si nan ta na bida of morto, no tin prueba. Hopi 
hende a bin cerca e famia di e cuatro hobennan aki pa cobra pa bin trece nan bibo. E tata 
di Evealdo a bisa nan cu si ta Fls.500.00 nan ta cobra, lo e duna Fls.1,000.00, basta nan 
trece su yiu homber. Nan a bay y no a bolbe mas. E otro tatanan si tabata despuesto pa 
paga. Pero tata di Everaldo si a keda insisti cu sin nan trece su yiu homber, e lo paga 
dobel. 


Mama di Everaldo a keda un aña den trauma, un aña sin bay stad. E primanan tabata 
cuida e otro yiunan cu tabata chikito. Un di e mamanan tabatin un werkboek di Inko. 
Den e werkboek bo tin potret chikito di e famia y tur e mamanan a haya un papel pa bay 
busca e werkboek. Un di e mamanan a bay busca e werkboek den taxi y e a keda yora y 
yora y el a muri di un atake. 


Nan tabata cuatro hoben, Henriquez, Erasmus, Winterdal y Croes. Tabata ser bisa, pero 
no por confirma, cu tabatin un mucha homber cu mester a uni cu nan pero a yega laat. 
Bo no por confirma esey tampoco pasobra ta hopi storia a ser inventa y no tin prueba of 
confirmacion. 


E cos aki a sosode na aña 1953. Na aña 1991, ora e mama y tata di Everaldo a muri, y cu 
e ruman homber tambe a muri, e otro rumannan a bay pa cuenta di cas y tereno, nan a bin 
ripara cu den e trouwboek, Everaldo su nomber no a wordo kita for di den e buki. Nan 
bay Censo y eynan nan a bisa nan cu Everlado ta bibo ainda, pasobra nunca el a wordo 
declara perdi of morto....... e ta bibo. E ora mester a paga un abogado Fls.3,000.00 pa 
pone un anuncio (oproeping) tres biaha den corant pa motibo cu ora bo perde un miembro 
di famia tin tres anuncio pa e bin bek sino nan ta declara cu e ta perdi of morto. Despues 
cu e abogado a pone e oproeping tres biaha den corant y sin resultado, e nomber di 
Everaldo a wordo kita for den e trouwboek. 


Asina Everaldo y tres otro hoben a bay sin bolbe bek y te awe no tin pista si nan ta bibo 
of morto. . 

